PATVIRTINTA

Rokiškio rajono savivaldybės tarybos

2023 m. rugsėjo 28 d. sprendimu Nr. TS-

**ROKIŠKIO RAJONO SAVIVALDYBĖS KAPINIŲ TVARKYMO IR PRIEŽIŪROS TAISYKLĖS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės (toliau – Savivaldybės) Kapinių tvarkymo ir priežiūros taisyklės (toliau vadinama – Taisyklės) nustato kapinių, kapaviečių priežiūros, leidimo laidoti išdavimo, kapinių priskyrimo veikiančioms, riboto laidojimo ar neveikiančioms kapinėms, kapinių perdavimo juridinio asmens teises turinčiai religinei bendruomenei ar bendrijai tvarką.

2. Šios Taisyklės yra privalomos Rokiškio rajono savivaldybės kapinėse, kuriose laidojami žmonių palaikai, balzamuoti ir (ar) kremuoti žmonių palaikai.

3. Į Kultūros vertybių registrą įrašytų kapinių ir kapinėse esančių kultūros paveldo objektų tvarkymui šios taisyklės taikomos tiek, kiek tai neprieštarauja Lietuvos Respublikos nekilnojamojo kultūros paveldo apsaugos įstatymui ir kitiems teisės aktams, reglamentuojantiems nekilnojamojo kultūros paveldo objektų tvarkymą.

4. Šiose taisyklėse vartojamos sąvokos:

4.1. **Artimi giminaičiai**–asmenys, nurodyti Lietuvos Respublikos civilinio kodekso 3.135 straipsnyje;

4.2. **Kapas**–vieta, kurioje užkasti žmogaus (žmonių) palaikai;

4.3. **Kapavietė**–nustatytas ribas turintis žemės plotas kapinėse, skirtas kapui, rūsiui, kolumbariumui ar kitai laidojimo vietai, kur bus laidojami žmogaus palaikai, taip pat ir balzamuoti ar kremuoti;

4.4. K**apinės**–žemės plotas žmogaus palaikams, taip pat kremuotiems ar balzamuotiems, laidoti kapuose, rūsiuose, kolumbariumų nišose ar kitose vietose, kuriose išbarstomi arba užkasami kremuoti žmogaus palaikai;

4.5. **Kapinių perdavimo sutartis**–šių taisyklių nustatyta tvarka su tradicine religine bendruomene ar bendrija sudaroma žemės panaudos sutartis arba kita įstatymų nustatyta tvarka sudaroma sutartis, suteikianti teisę juridinio asmens teises turinčiai religinei bendruomenei ar bendrijai laidoti žmonių palaikus kapinėse (ar kapinių dalyje) ir sutartyje nustatyta tvarka organizuoti jų priežiūrą.

4.6. **Kapinių prižiūrėtojas­**–kapinių priežiūrą vykdanti įmonė arba Rokiškio rajono savivaldybės administracijos seniūnijos.

4.7. **Kapo ramybės laikotarpis**–laikas, per kurį iki kaulų suyra nekremuoti žmogaus palaikai. Konkrečią kapo ramybės laikotarpio trukmę kapinėse, atsižvelgdamas į grunto sudėtį ir į tai, ar kape palaidotas asmuo sirgo pavojinga ar ypač pavojinga užkrečiamąja liga, nustato kapinių prižiūrėtojas, remdamasis hidrogeologinio tyrimo rezultatais ir Nacionalinio visuomenės sveikatos centro prie Sveikatos apsaugos ministerijos (toliau – Nacionalinis visuomenės sveikatos centras) išvada. Kapo ramybės laikotarpis negali būti trumpesnis kaip 25 metai;

4.8. **Konfesinės kapinės**–kapinės (ar kapinių dalis), pagal kapinių perdavimo sutartį suteiktos juridinio asmens teises turinčiai religinei bendruomenei ar bendrijai.

4.9. **Laidojantis asmuo**–asmens, pareiškusio valią dėl savo palaikų laidojimo formos (palaikus palaidoti, palaikus kremuoti ir kt.), paskirtas šiai valiai įvykdyti asmuo arba, jeigu toks asmuo nepaskirtas, o valia pareikšta testamente – testamentą vykdantis asmuo, arba Lietuvos Respublikos žmonių palaikų laidojimo įstatyme (toliau – Įstatymas) nustatytais atvejais mirusiojo sutuoktinis, partneris, pilnamečiai vaikai (įvaikiai), tėvai (įtėviai), o jei jų nėra – kiti artimieji giminaičiai ir šiame bei kituose įstatymuose nurodyti asmenys, organizuojantys palaikų laidojimą;

4.10. **Medicininis mirties liudijimas**, kurį išduos sveikatos priežiūros įstaiga arba **mirties įrašą liudijantis išrašas**, kurį išduoda civilinės metrikacijos įstaiga (toliau – medicininis mirties liudijimas);

4.11. **Neprižiūrima kapavietė**–kapavietė, kuri ne trumpiau kaip dvejus metus netvarkyta ir šių taisyklių nustatyta tvarka pripažinta neprižiūrima.

4.12. **Viešosios kapinės** – visos kapinės, išskyrus konfesines kapines.

4.13. Kitos šiose taisyklėse vartojamos sąvokos apibrėžtos Lietuvos Respublikos žmonių palaikų laidojimo įstatyme, Lietuvos Respublikos nekilnojamojo kultūros paveldo apsaugos įstatyme, Lietuvos Respublikos statybos įstatyme ir kituose teisės aktuose.

5. Žemės sklypas, kuriame yra kapinės, įregistruojamas Nekilnojamojo turto registre Lietuvos Respublikos nekilnojamojo turto registro įstatymo ir kitų teisės aktų nustatyta tvarka.

**II SKYRIUS   
KAPINIŲ SKIRSTYMAS PAGAL STATUSĄ, DRAUDIMAS LAIDOTI**

6. Rokiškio rajono savivaldybės teritorijoje esančios kapinės priskiriamos: veikiančioms, riboto laidojimo arba neveikiančioms:

6.1. veikiančioms kapinėms priskiriamos kapinės, kuriose gali būti formuojamos naujos kapavietės, formuojami nauji kapai, pakartotinai laidojama esamuose kapuose pasibaigus kapo ramybės laikotarpiui, laidojama kolumbariumuose, laidojimo rūsiuose arba išbarstant kremuotus žmogaus palaikus pelenų barstymo lauke (jeigu toks yra įrengtas);

6.2. kapinės priskiriamos riboto laidojimo kapinėms, jeigu jose nėra vietos naujoms kapavietėms formuoti, tačiau galima laidoti esamose (kur jau palaidota) kapavietėse, formuojant naujus kapus ar pakartotinai laidojant į jau esamus, taip pat laidojant kolumbariumuose, laidojimo rūsiuose ar išbarstant kremuotus žmogaus palaikus pelenų barstymo lauke arba laidojant esamose kapavietėse tik kremuotus žmogaus palaikus. Jei kapinės priskiriamos riboto laidojimo kapinėms, kuriose galima laidoti tik kremuotus žmogaus palaikus, ir savivaldybės skelbiamame esančių kapinių sąraše prie riboto laidojimo kapinių statuso nurodyta „tik kremuoti žmogaus palaikai“, jose leidžiama laidoti tik kremuotus žmogaus palaikus. Laidojant į Kultūros vertybių registrą įrašytose riboto laidojimo kapinėse reikia Kultūros paveldo departamento prie Kultūros ministerijos pritarimo;

6.3. neveikiančioms kapinėms priskiriamos kapinės, kuriose negalimi nauji laidojimai dėl nustatytų visuomenės sveikatos saugos, kultūros paveldo apsaugos ar aplinkosaugos reikalavimų. Priėmusi sprendimą apie kapinių priskyrimą neveikiančiomis skelbiama savivaldybės interneto svetainėje www.rokiskis.lt vietinėje spaudoje ir kapinių informacinėje lentoje.

7. Rokiškio rajono savivaldybėje kapinėms statusas (ribotos laidojimo, neveikiančios) priskiriamas savivaldybės tarybos sprendimu, suderinus su Kultūros paveldo departamento prie Kultūros ministerijos (toliau – Kultūros paveldo departamentas) ir Nacionaliniu visuomenės sveikatos centru prie Sveikatos apsaugos ministerijos (toliau – Nacionalinis visuomenės sveikatos centras). Jeigu kapines planuojama priskirti riboto laidojimo, kuriose leidžiama laidoti tik kremuotus žmogaus palaikus, arneveikiančioms dėl nustatytų aplinkosaugos reikalavimų, reikia suderinti su Aplinkos apsaugos departamentu. Kai savivaldybės tarybos priimtu sprendimu kapinių statusas pasikeičia, savivaldybės taryba per 7 darbo dienas raštu informuoja apie tai Kultūros paveldo departamentą, informacija skelbiama savivaldybės interneto svetainėje www.rokiskis.lt , kapinių informacinėje lentoje.

8. Sprendimą dėl draudimo laidoti veikiančiose arba riboto laidojimo kapinėse arba jų dalyje savivaldybės administracijos direktorius priima per 3 darbo dienas, gavęs Nacionalinio visuomenės sveikatos centro siūlymą. Apie priimtą sprendimą savivaldybės administracijos direktorius ar jo įgaliotas asmuo per 3 darbo dienas nuo sprendimo priėmimo skelbia kapinių informacinėje lentoje ir savivaldybės interneto svetainėje. Jeigu priimamas sprendimas dėl draudimo laidoti visoje veikiančių ar riboto laidojimo kapinių teritorijoje, šių taisyklių 7 punkte nustatyta tvarka joms turi būti nustatytas neveikiančių kapinių statusas.

**III SKYRIUS**

**KONFESINĖS KAPINĖS**

9. Juridinio asmens teises turinčios religinės bendruomenės ir bendrijos pagal Lietuvos Respublikos religinių bendruomenių ir bendrijų įstatymą savivaldybės nustatyta tvarka gali turėti savo konfesines kapines.

10. Konfesinės kapinės suteikiamos su tradicinėmis religinėmis bendruomenėmis ar bendrijomis sudarant žemės panaudos sutartį Lietuvos Respublikos žemės įstatymo nustatyta tvarka, arba įstatymų nustatyta tvarka sudarant kitą sutartį, suteikiančią teisę juridinio asmens teises turinčiai religinei bendruomenei ar bendrijai laidoti kapinėse (ar kapinių dalyje) ir sutartyje nustatyta tvarka organizuoti jų priežiūrą.

11. Kai konfesinių kapinių prižiūrėtoju juridinio asmens teises turinti religinė bendruomenė ar bendrija (toliau vadinama – religinė bendruomenė ar bendrija) pagal darbo sutartį paskiria fizinį asmenį, ši religinė bendruomenė ar bendrija yra atsakinga už Lietuvos Respublikos žmonių palaikų laidojimo įstatyme, šiose taisyklėse ir kituose teisės aktuose kapinių prižiūrėtojui nustatytų reikalavimų laikymąsi. Religinė bendruomenė ar bendrijaper 30 dienų nuo kapinių perdavimo sutarties pasirašymo, jeigu sutartyje nenustatytas kitoks terminas, gali raštu informuoti savivaldybę apie konfesinėms kapinėms nustatytą laidojimo ir kapinių lankymo tvarką.

**IV SKYRIUS**

**LEIDIMO LAIDOTI IŠDAVIMAS**

12. Rašytinį leidimą laidoti, kapavietėje pagal šių taisyklių pateiktą formą (2 priedas) išduoda kapinių prižiūrėtojas.

13. Leidimas laidoti išduodamas laidojančiam asmeniui pateikus šiuos dokumentus: (dokumentai kapinių prižiūrėtojui gali būti pateikiami tiesiogiai, arba elektroniniu būdu per viešųjų elektroninių paslaugų portalą „Elektroniniai valdžios vartai“ www.epaslaugos.lt).

13.1. rašytinį prašymą (1 priedas) ir savo asmens dokumentą;

13.2. medicininį mirties liudijimą ar Sveikatos apsaugos ministro patvirtintos formos medicinos dokumentų išrašą, jeigu norima laidoti žmogaus vaisių (vaisius) iki 22-os nėštumo savaitės;

13.3. testamentą arba kitą valios pareiškimo dokumentą, kuriuo paskirtas laidojantis asmuo jeigu valia dėl palaikų laidojimo formos (palaikus palaidoti, palaikus kremuoti ir kt.) pareikšta Lietuvos Respublikos civilinio kodekso nustatyta tvarka testamente arba kitame notaro ar kito įstatymų įgalioto asmens patvirtintame valios pareiškimo dokumente;

13.4. įgaliojimą arba sudarytą paslaugų sutartį su juridiniu asmeniu šiam veiksmui atlikti, jeigu laidojimą organizuoja laidojimo paslaugas teikiantis subjektas;

14. Leidimą laidoti išduodamas specialistas pildo Laidojimų ir kapaviečių statinių registracijos žurnalą (toliau- Žurnalas) 4 priedas. Kiekvienoms kapinėms pildomas atskiras žurnalas. Žurnalas privalo būti tvarkomas taip, kad nebūtų įmanoma pakeisti jame esančių įrašų, pakeisti lapų, papildyti žurnalo naujais įrašais, pažeidžiančiais chronologinę tvarką.

15. Leidimai laidoti išduodami kreipiantis į kapinių prižiūrėtoją kurio kontaktiniai duomenys skelbiami savivaldybės interneto svetainėje-[www.rokiskis.lt](http://www.rokiskis.lt), kapinių informacinėje lentoje.

**V SKYRIUS**

**ŽMONIŲ PALAIKŲ LAIDOJIMAS**

16. Mirusiųjų žmonių palaikai arba žmogaus vaisiaus (vaisių) iki 22-os nėštumo savaitės palaikai laidojami veikiančiose ir riboto laidojimo Savivaldybės teritorijoje esančiose kapinėse.

17. Naujas kapavietes veikiančiose kapinėse skiria ir pažymi vietoje kapinių prižiūrėtojas pagal kapinių planą eilės tvarka:

17.1. kremuotiems žmogaus arba žmogaus vaisiaus (vaisių) iki 22-os nėštumo savaitės palaikams laidoti skiriama kapavietė arba niša kolumbariume. Leidimas išbarstyti kremuotus žmogaus palaikus kapinėse esančiame pelenų barstymo lauke (jeigu toks yra) išduodamas, jeigu negauta rašytinių pranešimų, kad tai prieštarauja asmens, kurio kremuotus palaikus norima išbarstyti, išreikštai, jam esant gyvam, valiai. Taip pat leidžiama išbarstyti kremuotus žmogaus vaisiaus (vaisių) iki 22-os nėštumo savaitės palaikus pelenų barstymo lauke, jeigu buvo gautas tėvų (vieno iš tėvų) prašymas;

18. Jeigu laidojama šeimos kapavietėje ar užimtoje kolumbariumo nišoje, laidoti kitų šeimos narių, giminaičių arba žmogaus vaisiaus (vaisių) iki 22-os nėštumo savaitės palaikus leidžiama tik turint suderinimą su šeimos kapavietės artimaisiais (patvirtinimas pasirašomas 1 priede).

19. Laidoti mirusiuosius leidžiama šviesiu paros metu. Pirmąją Šv. Kalėdų, pirmąją Šv. Velykų, Visų Šventųjų dieną (lapkričio 1 d.) ir Naujųjų metų (sausio 1 d.) mirusieji nelaidojami. Laidoti žmogaus palaikus galima ne anksčiau kaip po 24 valandų nuo to momento, kai buvo konstatuota mirtis, jeigu tokiu būdu neignoruojami mirusiojo ar jo artimųjų asmenų religiniai įsitikinimai.

20. Atlikti veiksmus, reikalingus laidojimui vykdyti, turi teisę laidojimo paslaugas teikiantys juridiniai ir fiziniai asmenys.

21. Nenustatytos tapatybės palaikų ir vienišų žmonių palaikų laidojimo paslaugą teikia viešojo konkurso būdu atrinktas paslaugos teikėjas pagal sutartį sudarytą su Savivaldybe.

22. Vienišų žmonių palaikai laidojami tos seniūnijos kapinėse, kurioje asmuo nuolat gyveno ir (ar) buvo nustatytas mirties atvejis.

23. Nenustatytos tapatybės palaikai gali būti laidojami atskirame veikiančių kapinių kvartale.

24. Nenustatytos tapatybės palaikų ir vienišų žmonių palaikų laidojimus registruoja kapinių prižiūrėtojas- Laidojimų ir kapaviečių statinių registravimo žurnale (4 priedas), eilės tvarka.

25. Skiriamos kapavietės dydis vienam kapui – 3,75 kv. metro (1,5x2,5), keliems kapams (šeimos kapavietė) – 7 kv. metrai (2,8x2,5), tik kremuotiems žmogaus palaikams laidoti – 1,32 kv. metro (1,10x1,20) arba pagal kapinių planą – kitokio dydžio. Leidimas išbarstyti kremuotus žmogaus palaikus kapinėse esančiame pelenų barstymo lauke (jeigu toks yra) išduodamas, jeigu negauta rašytinių pranešimų, kad tai prieštarauja asmens, kurio kremuotus palaikus norima išbarstyti, išreikštai, jam esant gyvam, valiai.

26. Kapo duobės, kurioje laidojami žmogaus palaikai, gylis turi būti ne mažesnis kaip 2 metrai; kapo duobės, kurioje laidojami kremuoti žmogaus palaikai su urna arba kapsule, arba išberiant juos į kapo duobę, – ne mažesnis kaip 1 metras. Palaidojus kape įrengiamas kapo vietą žymintis laikinas ženklas, kuriame nurodomas mirusiojo vardas, pavardė, gimimo ir mirties datos. Pakartotinai laidoti žmogaus palaikus kape, kuriame jau yra palaidoti žmogaus palaikai, galima ne anksčiau kaip pasibaigus kapo ramybės laikotarpiui. Pakartotinai laidoti žmogaus palaikų kape, kuriame jau yra palaidoti kremuoti žmogaus palaikai, negalima, bet kremuotų žmonių palaikų laidojimas neribojamas.

27. Kapinėse žmogaus palaikai ekshumuojami Įstatymo 25 straipsnyje nustatyta tvarka. Jei po ekshumavimo žmogaus palaikai bus laidojami kitur (perlaidojami) būtinas už kapavietės ar kolumbariumo nišos priežiūrą atsakingo asmens rašytinis sutikimas:

28. Naujas kapas esamoje kapavietėje formuojamas tik tuo atveju, jeigu kapavietė turi aiškias (pažymėtas) ribas. Formuojant naują kapą esamoje kapavietėje arba laidojant kape pakartotinai, kapavietės ribas leidžiama pakeisti tik tuo atveju, jeigu toks pakeitimas būtinas laidojimui, galimas pagal kapinių planą ir tik tiek, kiek tai būtina laidojimui. Sprendimą leisti pakeisti kapavietės ribas ar neleisti jų pakeisti priima leidimą laidoti išduodantis kapinių prižiūrėtojas šio leidimo išdavimo metu. Įrašytų į kultūros vertybių registrą kapaviečių ribos nustatomos ir keičiamos Lietuvos Respublikos nekilnojamojo kultūros paveldo apsaugos įstatymo nustatyta tvarka.

29. Kremuoti žmogaus palaikai pelenų barstymo lauke išbarstomi ant žemės paviršiaus. Pelenų barstymo lauke individualūs paminklai nestatomi ir kremuotų žmogaus palaikų išbėrimo vieta nežymima. Pelenų barstymo lauką prižiūri, švarą ir tvarką jame užtikrina kapinių prižiūrėtojas, laikydamasis šių taisyklių.

30. Kapavietėje ar kolumbariumo nišoje laidoti kitų asmenų palaikus leidžiama tik esant rašytiniam atsakingo už kapavietės ar kolumbariumo nišos priežiūrą asmens sutikimui. Miręs atsakingas už kapavietės ar kolumbariumo nišos priežiūrą asmuo gali būti palaidotas toje kapavietėje ar kolumbariumo nišoje, laikantis šiose taisyklėse nustatytų reikalavimų.

**VI SKYRIUS**

**KAPINIŲ PRIEŽIŪROS ORGANIZAVIMAS**

31. Savivaldybės teritorijoje esančių kapinių priežiūrą organizuoja kapinių prižiūrėtojas, lėšas priežiūrai skiria Savivaldybė. Konfesinių kapinių priežiūrą kapinių perdavimo sutartyse numatyta tvarka taip pat gali organizuoti ir (ar) finansuoti juridinio asmens teises turinčios religinės bendruomenės ar bendrijos.

32. Prie įėjimo į kapines seniūnijos įrengia informacinį stendą, kur užrašomas kapinių pavadinimas ir statusas, kapinių seniūnijos specialistų kontaktai (vardas ir pavardė, telefonų numeriai, darbo laikas), stende nurodomas laikas, kada kapinėse galima laidoti ir jas lankyti ir kita informacija. Jeigu kapinėse yra į Kultūros vertybių registrą įrašytų kultūros paveldo objektų, šie objektai nurodomi informacinėje lentoje, kapinių schemoje pažymimos jų buvimo vietos. Asmenys norintys pasiskelbti apie kapaviečių tvarkymo paslaugas informacinėje lentoje, tai derina su kapinių prižiūrėtoju.

33. Kapinių prižiūrėtojas turi palaikyti švarą ir tvarką, registruoti duomenis Žurnale, atlikti kitas Įstatyme ir šiose Taisyklėse numatytas funkcijas, bei užtikrinti kad kapinėse būtų vandens.

34. Kapinių želdiniai prižiūrimi ir tvarkomi vadovaujantis Lietuvos Respublikos želdynų įstatymu ir kitais želdinių tvarkymą reglamentuojančiais teisės aktų reikalavimais.

35. Kapinėse esantys statiniai (koplyčios) prižiūrimi pagal Lietuvos Respublikos statybos įstatyme nustatytą statinių naudojimo ir priežiūros tvarką.

36. Kapinių lankymo laikas: lankyti leidžiama šviesiu paros metu. Visų Šventųjų ir Vėlinių dienomis lankymo laikas neribojamas.

37. Naujos kapinės įrengiamos ir esamų kapinių ribos keičiamos pagal Lietuvos Respublikos teritorijų planavimo įstatymo ir kitų teisės aktų nustatyta tvarka parengtus teritorijų planavimo dokumentus.

38. Vieta kolumbariumui, laidojimo rūsiui statyti ir (ar) pelenų barstymo laukui įrengti kapinėse nustatoma rengiant teritorijų planavimo dokumentus.

39. Projektuojant naujas kapines gyvenamosiose vietovėse, kuriose gyvena įvairių religinių bendruomenių ar bendrijų gyventojai, jiems pageidaujant kapinių teritorija gali būti suskirstyta kvartalais, kurie, įrengus kapines, perduodami religinėms bendruomenėms ar bendrijoms šių taisyklių nustatyta tvarka.

40. Kapinėse privaloma laikytis tvarkos, saugoti kapinių ir kapaviečių infrastruktūrą, neužstatyti privažiavimo kelių, nestatyti transporto priemonių ant žaliųjų plotų. Už padarytus pažeidimus atsako ir žalą atlygina transporto priemonės savininkas ar naudotojas.

41. Transporto priemonės gali įvažiuoti į kapinių teritoriją tik turint leidimą laidoti arba leidimą kapavietės įrengimui, pertvarkymui, remonto darbų vykdymui.

42. Kapinių prižiūrėtojas stato atliekų surinkimo priemones ir atliekas surenka bei šalina Rokiškio rajono savivaldybės atliekų tvarkymo taisyklių nustatyta tvarka.

43. Kapinių teritorijoje draudžiamabet kokio pobūdžio reklama (išorinė, vaizdinė, komercinė ar nekomercinė, socialinė, politinė ir kt.), draudžiama klijuoti ar kitaip tvirtinti bet kokią informaciją ant kapinių ir kapaviečių statinių, medžių, stulpų, tvorų ir ant kitų kapinių teritorijoje esančių objektų ar vietų.

**VII SKYRIUS**

**KAPAVIEČIŲ PRIEŽIŪRA**

44. Už kapavietės arba kolumbariumo nišos priežiūrą atsakingas laidojantis asmuo, kurio prašymu išduotas leidimas laidoti, skirta kapavietė ar kolumbariumo niša arba asmuo kuris įrašytas Žurnale kaip atsakingas asmuo už kapavietės priežiūrą. Šio asmens duomenys (vardas, pavardė, nuolatinės gyvenamosios vietos adresas, telefono numeris, elektroninis paštas (jeigu jį turi); juridinio asmens pavadinimas, teisinė forma, kodas, buveinė, telefono numeris ir elektroninis paštas) kapinių prižiūrėtojas įrašo Žurnale. Kapinių prižiūrėtojas supažindina atsakingus asmenis su šiomis taisyklėmis, laidojimo ir kapinių lankymo tvarka. Atsakingas asmuo turi prižiūrėti kapavietę ir kolumbariumo nišą, kad jos būtų tvarkingos. Atsakingas asmuo privalo pašalinti pažeidimus ar atlyginti žalą, kuriuos  padarė kitoms kapavietėms, kolumbariumo nišoms ar kitiems statiniams, įrengdamas kapo paminklą, antkapį, atlikdamas kolumbariumo nišos priežiūros ar kitus kapavietės priežiūros darbus. Nekilnojamojo kultūros paveldo objektams padaryti pažeidimai ir žala atlyginami Lietuvos Respublikos nekilnojamojo kultūros paveldo apsaugos įstatymo ir kitų teisės aktų nustatyta tvarka.

45. Jeigu asmuo, įrašytas Žurnale atsakingu už kapavietės ar kolumbariumo nišos priežiūrą, miršta arba dėl kitų priežasčių negali rūpintis kapavietės ar kolumbariumo nišos priežiūra, jo giminaičiai, sutuoktinis (-ė), partneris (-ė) arba (ir) kapavietėje ar kolumbariumo nišoje palaidotų mirusiųjų giminaičiai ir sutuoktinis (-ė), partneris (-ė) turi susitarti, kas bus atsakingas už kapavietės ar kolumbariumo nišos priežiūrą, ir raštu apie tai pranešti kapinių prižiūrėtojui, nurodydami atsakingo asmens duomenis.

46. Jeigu kapavietė, išskyrus kapavietes, įrašytas į Kultūros vertybių registrą, neprižiūrima ilgiau kaip metus, kapinių prižiūrėtojas raštu įspėja už jos priežiūrą atsakingą asmenį, kad būtina ją sutvarkyti,ir nurodo kapavietės nesutvarkymo pasekmes. Jeigu per metus nuo įspėjimo įteikimo dienos kapavietė nesutvarkoma, kapinių prižiūrėtojas per 5 darbo dienas raštu informuoja savivaldybės vykdomąją instituciją ir religinę bendruomenę ar bendriją, jeigu konfesinių kapinių priežiūrą organizuoja religinė bendruomenė ar bendrija, apie galbūt neprižiūrimą kapavietę ir pateikia jos duomenis Savivaldybės vykdomoji institucija gautus duomenis apie galbūt neprižiūrimą kapavietę per 5 darbo dienas paskelbia savivaldybės interneto svetainėje. Sprendimą dėl kapavietės pripažinimo neprižiūrima kapaviete ne anksčiau kaip po 2 metų ir ne vėliau kaip po 3 metų nuo duomenų apie galbūt neprižiūrimą kapavietę paskelbimo savivaldybės interneto svetainėje dienos savivaldybės tarybos nustatyta tvarka priima savivaldybės vykdomosios institucijos sudaryta komisija, apžiūrėjusi kapavietę ne rečiau kaip 3 kartus per metus ir ne dažniau kaip kas 3 mėnesius.

Savivaldybės vykdomoji institucija pripažintų neprižiūrimomis kapaviečių duomenis ir sprendimo dėl jų pripažinimo neprižiūrimomis priėmimo datą per 3 darbo dienas nuo komisijos sprendimo priėmimo pateikiakapinių prižiūrėtojui ir paskelbia savivaldybės interneto svetainėje [www.rokiskis.lt](http://www.rokiskis.lt)

47. Asmenys, pageidaujantys prižiūrėti neprižiūrimą kapavietę, per 20 darbo dienų nuo sprendimo dėl kapavietės pripažinimo neprižiūrima paskelbimo interneto svetainėje raštu kreipiasi į kapinių prižiūrėtoją, o jeigu neprižiūrima kapavietė yra konfesinėse kapinėse, – į religinę bendruomenę ar bendriją, kuri organizuoja kapinių priežiūrą pagal kapinių perdavimo sutartį, nurodydami pageidaujamos prižiūrėti neprižiūrimos kapavietės duomenis, paskelbtus interneto svetainėje. Atitinkamai kapinių prižiūrėtojas arba religinė bendruomenė ar bendrija priima sprendimą dėl neprižiūrimų kapaviečių priežiūros per 20 darbo dienų nuo šiame punkte nustatyto termino pabaigos, teikdama pirmenybę kapavietėje palaidotų asmenų giminaičiams ir (ar) tose kapinėse, kurioje yra kapavietė, palaidotų asmenų giminaičiams, ir apie tai informuoja pareiškėjus per 3 darbo dienas nuo sprendimo priėmimo. Jeigu per prašymų prižiūrėti neprižiūrimą kapavietę pateikimo terminą prašymų negaunama, sprendimas dėl šios kapavietės priežiūros priimamas per 20 darbo dienų po to, kai toks prašymas gaunamas. Tokios kapavietės toliau prižiūrimos pagal šias Taisykles. Asmuo, kuriam suteikta teisė prižiūrėti neprižiūrimą kapavietę, gali gauti leidimą laidoti joje arba, jam mirus, būti palaidotas joje, jei praėjęs kapo ramybės laikotarpis.

48. Statyti paminklus, antkapius, kapavietės apvadus, įrengti plokštes (toliau -kapavietės statiniai) ir pertvarkyti kapavietę gali fiziniai ir juridiniai asmenys turėdami kapinių prižiūrėtojo Leidimą kapavietės įrengimui, pertvarkymui, remonto darbų vykdymui (3 priedas). Asmenys, atliekantys šiuos darbus, privalo nepažeisti, negadinti kitų (gretimų) kapaviečių statinių, želdinių, priėjimų, o padarę pažeidimus, privalo juos pašalinti ar atlyginti žalą. Kapavietės įrengimą, pertvarkymą, remontą atlikę asmenys privalo sutvarkyti susidariusias statybines atliekas ir jas išsivežti bei šalinti Rokiškio rajono savivaldybės atliekų tvarkymo taisyklių nustatyta tvarka.

49. Norint statyti, rekonstruoti ar remontuoti kapo paminklus, antkapius ir kitus kapavietės statinius į Kultūros vertybių registrą įrašytose kapinėse, reikia Kultūros paveldo departamento teritorinio padalinio pritarimo. Taikomi šie kapavietės statinių statymo, rekonstravimo ar remonto riboto laidojimo kapinėse, įsteigtose iki 1940 metų, ir neveikiančiose kapinėse apribojimai ir papildomi reikalavimai:

49.1. nauji kapavietės statiniai gali būti statomi, jeigu jų visai nebuvo ar jie buvo laikini, jeigu seni nusidėvi ar kelia grėsmę;

49.2. nauji kapavietės statiniai turi būti iš natūralių arba istoriškai būdingų konkrečioms kapinėms medžiagų;

49.3. paminklas negali būti aukštesnis už kitose kapavietėse pastatytus paminklus;

49.4. jeigu kapavietė yra šlaite, atsižvelgiant į šalia esančių kapaviečių padėtį, galima formuoti iki 0,5 metro aukščio atraminę sienelę; išskirtiniais atvejais dėl reljefo ypatumų atraminė sienelė gali būti aukštesnė;

49.5. kapavietė turi būti aptveriama ir įrengiama naudojant būdingus toms kapinėms analogus, kapo vietai žymėti numatant apvadą ar plokštę.

**VIII SKYRIUS   
BAIGIAMOSIOS NUOSTATOS**

50. Kiti Taisyklėse neaptarti kapinių tvarkymo ir priežiūros klausimai sprendžiami vadovaujantis Lietuvos Respublikos žmonių palaikų laidojimo įstatymo ir Lietuvos Respublikos Vyriausybės 2008 m. lapkričio 19 d. nutarimo Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ nuostatomis ir kitais Lietuvos Respublikos teisės aktais.

51. Asmenys, pažeidę šių taisyklių reikalavimus, atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės kapinių tvarkymo ir priežiūros taisyklių

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Prašymą pateikiančio asmens vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Gyvenamoji vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Telefono Nr., elektroninio pašto adresas)

Rokiškio rajono savivaldybės administracijos

\_\_\_\_\_\_\_\_\_\_\_\_\_\_\_\_ seniūnijos seniūnui

**PRAŠYMAS**

**IŠDUOTI LEIDIMĄ LAIDOTI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Data)

**\_\_\_\_\_\_\_\_\_\_**

(Dokumento sudarymo vieta)

Prašau leisti palaidoti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Giminystės ryšys su mirusiuoju) (mirusiojo vardas, pavardė)

­­­­­­mirusį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mirusiojo asmens kodas) (mirties data) ( paskutinė gyvenamoji vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(medicininio mirties liudijimo data, Nr.)

naujoje / esamoje kapavietėje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kapinėse.

(Nereikalingą išbraukti) (nurodyti kapines)

Laidojami kremuoti palaikai (parašyti taip/ne) \_\_\_\_\_\_\_\_.

Numatoma laidojimo data \_\_\_\_\_\_\_\_\_\_\_\_\_\_\_\_\_\_\_\_

Pildyti jeigu laidojama esamoje kapavietėje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodoma palaidotų giminaičių vardas, pavardė, mirties data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kapavietę prižiūrinčiuoju asmeniu prašau įrašyti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(giminystės ryšys su mirusiuoju, vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamoji vieta, telefonas, elektroninio pašto adresas, jeigu nurodomas kitas asmuo o ne pareiškėjas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

­­­PRIDEDAMA. Medicininio mirties liudijimo kopija.

**Patvirtinu, kad mirusiojo kapo vieta suderinta su kitais artimaisiais, vėliau pretenzijų nereikšime.**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(parašas) (vardas, pavardė)marodyti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės kapinių tvarkymo ir priežiūros taisyklių

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dokumento sudarytojo pavadinimas)

**LEIDIMAS LAIDOTI**

**\_\_\_\_\_\_\_\_\_\_\_\_\_\_\_** Nr. **\_\_\_\_\_\_\_\_\_**

(data)

\_\_\_\_\_\_\_\_\_\_\_\_\_\_

(sudarymo vieta)

Atsižvelgiant į \_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_\_\_\_ gautą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prašymo gavimo data) (gavimo registracijos numeris) (laidojančio asmens:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prašymą ir fizinio asmens vardas ir pavardė, nuolatinės gyvenamosios vietos adresas; juridinio asmens pavadinimas, buveinė, teisinė forma)

pateiktą medicininį mirties liudijimą,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (jei prašoma

(medicininio mirties liudijimo data ir numeris)

laidoti žmogaus vaisių (vaisius) iki 22-os nėštumo savaitės), pateiktą sveikatos apsaugos ministro patvirtintos formos medicinos dokumentų išrašą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sveikatos apsaugos ministro nustatytos formos medicinos dokumentų išrašo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

data, moters, kurios vaisių (vaisius) prašoma laidoti vardas, pavardė, gimimo data)

leidžiama laidoti:

1. Pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Vardas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Gimimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Mirties data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Kapinių pavadinimas \_\_\_\_\_\_\_\_\_\_\_\_\_\_\_\_\_\_\_\_\_

7. Kvartalo numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Kapavietės numeris \_\_\_\_\_\_\_\_\_\_\_\_\_\_\_\_\_\_\_\_\_\_

9. Kapavietės dydis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Kolumbariumas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11. Nišos numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. Pelenų barstymo laukas \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(leidimą išdavusio asmens pareigos) (parašas) (vardas ir pavardė)

Pritariama leidimui laidoti riboto laidojimo kapinėse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Kultūros paveldo departamento prie Kultūros ministerijos teritorinio padalinio pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pritarimą išdavusio asmens pareigos) (parašas) (vardas ir pavardė)

Rokiškio rajono savivaldybės kapinių tvarkymo ir priežiūros taisyklių

3 priedas

**LEIDIMAS KAPAVIETEI ĮRENGTI, PERTVARKYTI, REMONTO DARBAMS VYKDYTI**

\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_

(sudarymo vieta)

Atsižvelgiant į ­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kapavietės prižiūrėtojo vardas pavardė ir kontaktai kontaktai )

prašymą kapavietės įrengimo, pertvarkymo, remonto darbams atlikti, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**leidžiama įrengti, pertvarkyti, atlikti remonto darbus\*,**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kapinių pavadinimas, kvartalas, kapavietės Nr., kapavietės matmenys, numatytų darbų apibūdinimas )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kapavietėje.

Atliekant darbus negali būti pažeisti kapinių statiniai, kitos kapavietės, juos pažeidus privaloma atstatyti ar atlyginti žalą.

Privalu sutvarkyti statybines atliekas jas išsivežti atliekų tvarkymo taisyklių nustatyta tvarka.

Darbų vykdymo pradžia \_\_\_\_\_\_\_\_\_\_\_\_\_\_ , pabaiga \_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pritariama kapavietės įrengimui, pertvarkymui, remonto darbų vykdymui\*\***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Kultūros paveldo departamento prie Kultūros ministerijos teritorinis skyrius)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(Kultūros paveldo departamento prie Kultūros ministerijos (parašas) (vardas ir pavardė

teritorinio skyriaus vadovo ar jo įgalioto asmens )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(leidimą išdavusio asmens pareigos\*\*\*) (parašas) (vardas ir pavardė)

\*Įrašyti reikalingą kapavietės sutvarkymo veiksmą (palaidojus naujoje kapavietėje, vykdomi kapavietės įrengimo, remonto, pertvarkymo ir kt. dabai).

\*\*Kultūros paveldo departamento prie Kultūros ministerijos teritorinio padalinio pritarimo reikia įrengiant, pertvarkant, atliekant remonto darbus į Kultūros vertybių registrą įrašytose kapinėse, kapavietėse ir neveikiančiose kapinėse.

\*\*\*Leidimą kapavietės įrengimo, pertvarkymo, remonto darbų vykdymui išduoda seniūnas.

Rokiškio rajono savivaldybės kapinių

tvarkymo ir priežiūros taisyklių

4 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kapinių pavadinimas, adresas)

**LAIDOJIMŲ IR KAPAVIEČIŲ STATINIŲ REGISTRAVIMO ŽURNALAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kapinių prižiūrėtojo pavadinimas arba vardas, pavardė)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Eil. Nr. | Palaidotas asmuo | | | | | | | Laidojančio asmens arba kito asmens, atsakingo už kapavietės ar kolumbariumo nišos priežiūrą: fizinio asmens vardas, pavardė, nuolatinės gyvenamosios vietos adresas, telefono ryšio numeris ir elektroninis paštas, jeigu jį turi; juridinio asmens pavadinimas, teisinė forma, kodas, buveinė, telefono ryšio numeris ir elektroninis paštas | Kapavietės statiniai, jų statymo ir rekonstravimo datos, kitų paminklų, antkapių ir kapavietės aptvėrimo įrengimo datos | Unikalus kodas Kultūros vertybių registre | Draudimo laidoti pagrindas, pradžia ir trukmė | Duomenis įregistravusio asmens pareigos, vardas, pavardė, parašas |
| Pavardė, vardas, asmens kodas | Gimimo ir mirties datos | Mirties vieta | Medicininio mirties liudijimo išdavimo data ir numeris (1 pastaba) | Kapinių kvartalas, kapavietės arba nišos numeris ir matmenys, arba pelenų barstymo laukas | Laidojimo data, laidojimo gylis | Juodligė arba ypač pavojinga užkrečiamoji liga, įrašyta į sveikatos apsaugos ministro nustatytą sąrašą (2 pastaba) |
| 1 | 2 | 3 | ~~4~~ | 5 | 6 | 7 | 8 | 9 | 10 | 11 | 12 | 13 |
|  |  |  |  |  |  |  |  |  |  |  |  |  |

**Pastabos:**

1. Jeigu palaidotas (palaidoti) kremuotas (kremuoti) arba nekremuotas (nekremuoti) žmogaus vaisius (vaisiai) iki 22-os nėštumo savaitės, 5 skiltyje nurodoma sveikatos apsaugos ministro patvirtintos formos medicinos dokumentų išrašo data, moters, kurios vaisius (vaisiai) buvo palaidotas (palaidoti), vardas, pavardė, gimimo data, o 2–4 skiltys nepildomos.

2. 8 skiltis pildoma, jeigu asmuo, kurio palaikai (išskyrus kremuotus) palaidoti kape arba laidojimo rūsyje, sirgo juodlige arba ypač pavojinga užkrečiamąja liga, įrašyta į sveikatos apsaugos ministro nustatytą sąrašą, arba buvo tokios ligos sukėlėjų nešiotojas.

\_\_\_\_\_\_\_\_\_\_\_\_\_\_\_\_\_\_